text.text: رمضانيات للاستاذ انيس الزين : اليوم الرابع من رمضان ... سنحاول تحليل سورة الكهف بطريقة جديدة مخالفة لما جاء به بعض الفقهاء و علماء الدين
text.text_idx: #000002
text.text: اليوم رابع نهار في رمضان واليوم باش نحاولوا نحلّلوا سورة الكهف بطريقة جديدة ونحاولوا ما نكرًروش الي جاوا بيه الفقهاء وعلماء الدين .
text.text_idx: #000003
text.text: الّي يقرا مليح سورة الكهف ويتمعّن فيها، يحسّ الًي فمّا حركة كبيرة وتقريب هذي روح السورة والًي تخلّي أي واحد يقراها والا يسمعها يعيش الحركة قلب وروح ويتعب معاها التعب الباهي الّي في آخرو نتيجة وهو سعي باش تعرف أسرار الكون ، يقول ربًي سبحانو: "لا أبرح حتى أبلغ مجمع البحرين أو أمضي حقبا "
text.text_idx: #000004
text.text: سيدنا موسى قالها بوضوح وبطريقة فيها اصرار كبير باش يوصل وينجح ، صحيح هو رسول ووهبو ربًي برشة علم ، ورغم هذاكا شقّ برور وبحور باش يتعلّم حاجات مازال ما عرفهاش وما تعرّضلهاش . ويمشي يقابل العبد الصالح للّي جاه من أقصى الأرض باش يتعلم منّو ويكلّمو ببرشة تواضع: "هل أتبعك على أن تعلمني مما علمت رشدا"
text.text_idx: #000005
text.text: بتواضع كبير طلب سيدنا موسى مالخضر ومن غير حتى احراج باش يورًيه حاجات غايبة عليه ووصل شقّ أبرار ويحار باش يتعلم من عبد من عباد الله أوتي علما هو ما يعرفوش،
text.text_idx: #000006
text.text: وانت تقرا في السورة تحسّ بالحركة الًي ما تاقفش وكاينّو ربّي حبّ يورّينا الًي التفاني والسعي ورا العلم بالحركة والخدمةهعوما جوهر الانسان وفقمتو ، الحركة هذي الًي تظهر في كلّ مواقف وقصص سورة الكهف .
text.text_idx: #000008
text.text: وهي الحركة الًي تخلًي القلب يلهث و هو يتحرك مع أصحاب الكهف لكهفهم كيف هربوا خايفين على دينهم وهو مازال ما خذاش نفس يرجع يلهث مرّة اخرى مع الراجل المؤمن وهو يدخل على صاحب الجنتين يوعظو باش يذكر ربّي وبعد يتنفض القلب مرَة أخرى مع سيدنا موسى وفتاه فى رحلة طويلة حتى يوصلوا لمجمع البحرين باش يطلب العلم وما توفاش الرحلة غادي مع الخضر عليه السلام وتكون طريقة التعلّم بالتجربة وبالملموس مع العباد مباشرة .
text.text_idx: #000009
text.text: ويزيد النفس يتقطع مع رحلات الملك العادل ذي القرنين وهو يدور في مشارق الارض ومغاربها باش ينشر العدل بين الناس وينصر المستضعفين ويضرب الظالمين وين ما كانوا .
text.text_idx: #000010
text.text: - هجرة وإقامة أبطالها أصحاب الكهف .- و دعوة وأمر بالمعروف ونهى عن المنكر بطلها الراجل المؤمن وهو يوعظ في صاحب الجنتين.- وسفر وجهد ومجهود لطلب العلم مع سيدنا موسى عليه السلام .- وجهاد ونصرة ونفع للناس وين ما كانوا مع ذي القرنين .
text.text_idx: #000012
text.text: معناه مع كل ظرف وتحت أي مؤثرات كانت ديما فمّا حركة وعمل يتناسب مع الظرف والمرحلة.
text.text_idx: #000013
text.text: وواضح الًي الحركة من أكثر الحاجات المتواترة والمشتركة في سورة الكهف .
text.text_idx: #000014
text.text: وهي رسالة واضحة تحبّ تقول الّي هذا دين حركة وعمل وخدمة وتفاني وموش دين راحة وقعاد وتقشير برڤدان .
text.text_idx: #000015
text.text: وبعد تجي الهجرة للنجاة بالدين بعد ما تقطعت السبل الكلّ وماعادش ينجّموا يظهروا : "فَأْوُوا إِلَى الْكَهْفِ يَنشُرْ لَكُمْ رَبُّكُم مِّن رَّحْمَتِه ويُهَيِّئْ لَكُم مِّنْ أَمْرِكُم مِّرْفَقًا"
text.text_idx: #000017
text.text: وكيف يولي شويّة استقرار تلقى سيدنا موسى يدور برور وبحور كيما قلنا وهو عازم باش يتعلّم ويفهم حاجات غايبة عليه وحبّو للعلم خلًاها يعدّي سنين من بلاصة لبلاصة طالب للمعرفة .
text.text_idx: #000019
text.text: ووقت تفرهدت الاحوال ودزً الخبر وزادت قوَة السلطان ما تلقاش الحركة كفّت ولا هدات بلعكس باش تلقى حاكم عادل وسلطان قوي لا يكلّ لا يملّ يدور شرق البلاد وغربها باش ينشر العدل في الدنيا وينصر المظلومين ويعاقب الطغاة .
text.text_idx: #000021
text.text: وهنا تشوف كيفاش الحركة ما تهداش حتى يتقام العدل وتتساوى الناس وما عاد يفرًق بيناتهم كان قربهم لربًي وتقواهم .
text.text_idx: #000022
text.text: الخلاصة في هذا الكلّ الًي العبد المؤمن يلزم يكون متحرك ما ياقفش وما يكلًش وما يملًش حتى يوصل لمبتغاه مهما كان ، سوا القراية وإلّا العلم والا الخدمة مهما تبدًلت الأحوال الظروف .
text.text_idx: #000023
text.text: المجلة الصحية التونسية
text.text_idx: #000024
text.text: الأخيرة$type=list-tab$date=0$au=0$c=5
text.text_idx: #000027